Бөгелмәдә сайлау бара
Бөгелмә авазы, 8 сентябрь 2019 - 12:48
Сайлау участоклары (шәһәр территориясендә алар 48) иртәнге җидедән үк ачылды.
№ 1094 сайлау участогында сәгать иртәнге тугызга сайлаучыларның 11 проценты тавыш биреп өлгергән. Сайлау участогының сәркатибе Ольга Щербатова сүзләренә краганда, сайлаучыларның төп өлеше сәгать 10нан алып 12гә кадәр тавыш бирә икән.
Сайлау участогында 1443 кеше теркәлгән. Бирегә иртән-иртүк үк, сәгать 7гә үк килүчеләр булды. Кайберәүләр бездән алдан килеп, хәтта, көтеп торганнар. Шундый 5 кешегә, хөрмәт йөзеннән, тартмалы конфетлар тапшырдык. Һәрбер сайлау участогында сайлау барышына күзәтчелек итүчеләр дә утыра, – ди ул.
Күзәтчелек итеп утыручы Тамара Куманева бирегә Самарадан килгән. Ул КПРФ партиясеннән булган кандидат өчен җан ата икән.
Без пенсионерлар совет заманы кешеләре бит, берләшеп эш итәбез. Мине сайлау участогында күзәтчелек итүемне үтенеп сорадылар, шуңа килдем. Барысы да яхшы, тәртип бозулар юк, - дип аңлатты ул самарадан Бөгелмәгә килүен.
Һәрбер сайлау участогында «Сәламәтлек» акциясе җәлдерелгән. Кайберләрендә зурларга вакцина ясау уздырыла. Моннан тыш һәр сайлау участогында җыр-музыка, тәмле ризыклар, кайнар чәй - барысы да сайлаучылар өчен. Элекке күңелле традицияләрнең кайтарылуына шат алар. Бөгелмәдә чын мәгънәсендә бәйрәм бүген.